TWZ เซ็นตั้งผู้รับเหมาลุยโครงการ “เดอะ เพเซอร์ พัทยา” มูลค่าโครงการ 500 ลบ.
TWZ เซ็นตั้งผู้รับเหมาลุยโครงการ “เดอะ เพเซอร์ พัทยา” มูลค่าโครงการรวม 500 ลบ. คาดแล้วเสร็จ ก.พ.60
30 พ.ย. 2558

นางปิยะนุช รังคสิริ กรรมการผู้จัดการ บริษัท ทีดับบลิวแซด คอร์ปอเรชั่น จำกัด (มหาชน) หรือ TWZ เปิดเผยว่า สำหรับความคืบหน้าโครงการคอนโดมิเนียม เดอะ เพเซอร์ พัทยา ซึ่งอยู่ภายใต้การบริหารของ TWZ นั้น บริษัทได้ตกลงทำสัญญามอบหมายให้บริษัท เจเอสเจ แอนด์ ที คอนสตรัคชั่น จำกัด (JSJ&amp;T) เป็นผู้รับเหมาก่อสร้างโครงการดังกล่าว หลังจากเริ่มก่อสร้างตั้งแต่เดือนพฤศจิกายน 2558 โครงการมีกำหนดแล้วเสร็จภายในเดือนกุมภาพันธ์ 2560
สำหรับโครงการ เดอะ เพเซอร์ พัทยา เป็นโครงการคอนโดมิเนียมหรู ขนาด 1 อาคาร ความสูง 8 ชั้น จำนวน 119 ยูนิต ขนาดพื้นที่ห้องตั้งแต่ 28-79 ตารางวา ตั้งอยู่บนพื้นที่ประมาณ 1 ไร่ ริมชายหาด ราคาขายเริ่มต้นที่  2.59 ล้านบาท มูลค่าโครงการรวม 500 ล้านบาท